cyanic-selkie/wikianc huggingface dataset:
מונגוליה
כלכלה
מונגוליה מעולם לא הייתה בין השווקים המתעוררים בעולם עד פברואר 2011, כאשר אנליסטים של Citigroup קבעו שמונגוליה היא אחת המדינות "המניבות צמיחה גלובלית", שהן מדינות עם סיכויי הצמיחה המבטיחים ביותר לשנים 2010–2050. הבורסה המונגולית, שהוקמה בשנת 1991 באולן בטור, היא בין הבורסות הקטנות בעולם לפי שווי שוק. בשנת 2011 היו 336 חברות רשומות בבורסה עם שווי שוק כולל של 2 מיליארד דולר.
חינוך
החינוך היסודי והתיכוני נמשך בעבר עשר שנים, אך הורחב לאחת עשרה שנים. מאז שנת הלימודים 2008–2009, מערכת החינוך הורחבה לכ-12 שנים, כאשר הראשונים במונגוליה לסיים 12 שנות לימוד ולא 11 הם התלמידים שסיימו את שנת הלימודים 2020–2021.
דת ואמונה
נפילת הקומוניזם ב-1991 החזירה את הלגיטימציה של הדת. הבודהיזם הטיבטי, שהיה הדת השלטת לפני עליית הקומוניזם, עלה שוב והפך לדת הנהוגה ביותר במונגוליה. סיום הדיכוי הדתי בשנות ה-90 אפשר גם להתפשטות של דתות אחרות במדינה. על פי הקבוצה המיסיונרית Barnabas Fund שפועלת במונגוליה, מספר הנוצרים במונגוליה גדל מהמספר החד ספרתי ארבעה בשנת 1989 לכ-40,000 נכון לשנת 2008. במאי 2013, כנסיית ישוע המשיח של קדושי אחרית הימים (מורמונים) ערכה תוכנית תרבותית לחגוג עשרים שנה לכנסייה המורמונית המונגולית, עם 10,900 מאמינים ו-16 כנסיות מטעם הזרם במדינה. ישנם גם כ-1,000 קתולים במונגוליה, ובשנת 2003 מונה מיסיונר מהפיליפינים לבישוף הקתולי הראשון של מונגוליה.
אמנות חזותית
בין הניסיונות הראשונים להחדיר את המודרניזם לאמנות המונגולית היה הציור "Ehiin setgel" ("אהבת אמא") שיצר האמן צווג'ב בשנות ה-60. אולם הוא הקדים את זמנו, ובעקבות הצנזורה הקשה מרבית עבודותיו לא פורסמו ומאוחר יותר הוא נרצח על ידי השלטונות, מאחר שהיה בודהיסט.
אנטישמיות ברומניה
אנטישמיות על בסיס לאומי
לאחר מלחמת העולם הראשונה צורפו לרומניה חבלים לשעבר מהאימפריה הרוסית ומהאימפריה האוסטרו-הונגרית, חבלים שהוסיפו לאוכלוסיית רומניה כמות גדולה של יהודים ושל מיעוטים אתניים אחרים. מרבית יהודי החבלים האלה לא היו דוברי רומנית, אלא דוברי שפת השלטון הקודם באותם חבלים, רוסית, גרמנית והונגרית, לפי המקרה. זיהויים של יהודים אלה עם המיעוטים האתניים הדיזידנטיים הגדילו את האנטגוניזם מול הרומנים. גם יהודי הרגאט, רק 50% מביניהם הרומנית הייתה עבורם שפת אם והאחרים דבקו ביידיש.
מחלקת האנרגיה של ארצות הברית
מבנה המחלקה
מנהל הבטיחות הגרעינית הלאומי (NNSA) הוא חלק מהמחלקה. מטרתו היא שיפור הבטיחות הלאומית באמצעות יישומים צבאיים של אנרגיה גרעינית. כמו כן, ה-NNSA שומר ומשפר את הבטיחות, אמינות, וביצועים של ארסנל הנשק הגרעיני של ארצות הברית, כולל את היכולת לתכנן, לייצר, ולבחון, כדי למלא את דרישות הביטחון הלאומי.
Lavender Haze
"Lavender Haze" (בעברית: "עַרְפִל הלָבֶנְדֶּר") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה לאור ב-21 באוקטובר 2022 חברת התקליטים ריפבליק רקורדס, והוא נכלל כרצועה הראשונה באלבום האולפן העשירי שלה, Midnights. נכתב על ידי סוויפט, ג'ק אנטונוף, זואי קרביץ, מארק אנתוני ספירס, ג'האן סוויט וסם דו. כותרו שאובה מביטוי נפוץ משנות ה-50, שמתאר התאהבות גדולה בין שני אנשים. ב-29 בנובמבר יצא השיר כסינגל מסחרי, לאחר שנשלח לרדיו להיטים עכשוויים.
רקע וכתיבה
ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על תאריך יציאת אלבום האולפן העשירי שלה, 21 באוקטובר. בחצות חשפה ברשתות החברתיות את שמו של האלבום, Midnights, ואת עטיפתו. עם זאת, רשימת הרצועות של האלבום לא פורסמה באותו הזמן. בסרטון שפורסם באינסטגרם ב-16 בספטמבר בשם "The making of Midnights" אושר כי אנטונוף, שעבד עם סוויפט החל מהוצאת האלבום 1989 ב-2014, ישתתף בהפקת האלבום הנוכחי. החל מ-21 בספטמבר החלה לחשוף את שמות רצועותיו בסדר אקראי דרך סדרת סרטוני טיקטוק בשם "Midnights Mayhem with Me", שאורכה עמד על שלושה-עשר פרקים. בכל פרק סוויפט מגלגלת רולטת לוטו המכיל כדורים הממוספרים מאחת עד שלוש עשרה. כשכדור יוצא, היא מכריזה את שם השיר בהתאם למיקומו ברשימת הרצועות של Midnights. בפרק התשיעי, שעלה ב-7 באוקטובר, הכריזה סוויפט על כותרת השיר, "Lavender Haze".
ניתוח מוזיקלי והוצאה לאור
"Lavender Haze" הוא שיר פופ, שמושפע מסוגות נוספות כמו דאנס והיפ הופ. רוב שפילד ממגזין הרולינג סטון תיאר אותו כרצועת R&B משנות ה-90, ואילו כריס וילמן מווראייטי השווה אותו דווקא לז'אנר ה-R&B העכשווי ולתרבות האימו. אלכס בלימס מאסקווייר טען כי השיר ברובו שאוב מז'אנר הדיסקו בהתחשב בקצבו המהיר. "Lavender Haze" בעל הפקה קצבית עם זיקה להיפ הופ אלקטרוני, שירת פלסט, סינתיסייזרים מודולוריים ותופים אלקטרוניים. אן פאוורס מ-NPR ציינה כי הכלים האינסטרומנטליים בהם בחרה סוויפט להשתמש בשיר דומים לאלו ביצירותיה של ויטני יוסטון.
וידאו קליפ
ב-20 באוקטובר פורסם בפריים וידאו טריילר לאלבום Midnights, בו שוזרו רמזים לפרסום הווידאו קליפים של "Lavender Haze", "Anti-Hero" ו-"Bejeweled". הוא הוקרן בבכורה ב-27 בינואר 2023 בחצות (EST) בערוץ היוטיוב הרשמי של סוויפט.
הקליפ מתחיל כשסוויפט קמה ממיטתה לצד בחיר לבה, בגילומו של ליית אשלי. בעודו ישן מופיע מתחת למיטתם ערפל בצבע סגלגל, שמתפשט ברחבי החדר. בסצנה הבאה נראה כי הזמרת צופה בטלוויזיה בתשדיר מזג האוויר, כשהיא לבושה במעיל פרווה מלאכותית בצבע סגול. היא זוחלת לכיוון הטלוויזיה דרך שדה של פרחי לבנדר שהופיעו בסלון שלה. לאחר מכן היא "מסיטה" את מסך הטלוויזיה שהופך לווילונות, וחושפת דגי קוי ששוחים בחלל החיצון. לאחר מכן מופיעה סוויפט בבריכה סגולה. לאחר מכן הקליפ נחתך, ועובר להציג מסיבה עם בן-זוגה, שם הם רוקדים לצד ערפל סגלגל. לבסוף, כשהיא חוזרת לחדר השינה שלה, קירותיו נופלים לפתע ומגלים כי הוא צף בחלל.
אויגן פון בהם-באוורק
ביקורת על מרקס
לאחר מכן פונה בהם-באוורק לנתח את האפשרות של הסתמכות על ניסיון מעשי כבסיס לטענה שערכו של מוצר הוא כערך העבודה שהושקעה בו. ההנחה הרווחת, הוא מציין, היא כי אף שהניסיון אינו מאשר זאת לחלוטין, "ככלל, ערך המוצר נגזר מכמות העבודה שהושקעה בו". בוהם-באוורק מונה כאן את היוצאים מן הכלל כדי להראות כי אחריהם לא נותר למעשה כל כלל. מכלל "עקרון העבודה" מוצאים כל המוצרים שבמחסור. כלומר, כאלו שלא ניתן לייצרם כלל או רק בכמות מוגבלת. ריקרדו, לדוגמה, מזכיר פסלים וציורים נדירים, יינות איכותיים או ספרים ומטבע נדירים. אבל, אומר בוהם-באוורק, אם נצרף אליהם אותם טובין שבייצורם מעורבים פטנטים, זכויות יוצרים וסודות מסחריים הרי שאותם "חריגים" מיוחדים הופכים הרבה פחות חריגים.
כיתה שלישית של חריגים היא זו של עבודות המבוצעות על ידי עובדים בשכר נמוך מאוד, שאינו מתקרב אפילו לשכרם של פועלים פשוטים. כיתה רביעית וחמישית נוגעת לעובדה שגם במגזרים שבהם ישנו שכר דומה עבור עבודה דומה, היחס בין השכר לעבודה נוטה לתנודות לאורך זמן, וכלל דומה נכון גם ביחס לסחורות.
הרוצה בשלום ייכון למלחמה
הרוצה בשלום ייכון למלחמה (בלטינית: Si vis pacem, para bellum - סִי וִיס פָּאקֶם פָּרָה בֶּלוּם) הוא ביטוי המיוחס לסופר הרומאי, בן המאה הרביעית או החמישית וגטיוס.
שימושים נוספים
ביטוי זה מונצח ביצירות אמנות, על קירות מבנים בבסיסים, על סמלי יחידות בצבאות שונים, כשהוא משמש כמוטו של אותן יחידות, ועל מטבעות. זהו מקור שמו של אקדח הפרבלום.
שדה התעופה עטרות
בתקופת המנדט
בשנת 1931 הודיע מושל מחוז ירושלים המנדטורית לחברי המושב כי בדעת הממשלה להפקיע שטח קרקע נוסף. לאחר משא ומתן נחתם הסכם בין המושב לאנשי חיל האוויר הבריטי. בשנת 1938 הקימו הבריטים את חטיבת "נוטרי חיל האוויר המלכותי", נוטרים יהודיים שהיו מגויסים ליחידה הוצבו בשדה התעופה "קלנדיה" וחלקם הצטרפו לאחר מכן ליישוב עטרות.
בימי המרד הערבי, הסתייעו חברי המושב בקרבתו של שדה התעופה וטייסים נהגו לדווח לחברי המושב על תנועות של חברי כנופיות באזור. בחודש אוקטובר 1937 החליטה ממשלת המנדט להרחיב את שדה התעופה שוב, ולהפעיל בו גם טיסות אזרחיות. באותה עת החלה לפעול חברת התעופה העברית הראשונה בארץ ישראל, נתיבי אוויר ארץ ישראל (Palestine Airways) שייסד פנחס רוטנברג. החברה הפעילה קו תעופה סדיר בין לוד וחיפה, וראתה בהרחבת שדה התעופה הזדמנות להקמת קו בין עטרות (ולמעשה ירושלים) לבין חיפה. אולם מלחמת העולם השנייה שפרצה שנתיים לאחר מכן הביאה את הבריטים לאסור על קיום טיסות אזרחיות בשמי הארץ, ומטוסי החברה הוחרמו לטובת המאמץ המלחמתי והחברה פשטה את הרגל.
שדה התעופה היה נכס אסטרטגי של המנדט הבריטי, וחוליה חשובה בתוכנית פינוי נציגי השלטון הבריטי מירושלים. ביום 14 במאי 1948 הגיע הנציב העליון האחרון בארץ ישראל, סר אלן קנינגהאם מארמון הנציב אל שדה התעופה, עלה על מטוס נוסעים שהביאו לנמל חיפה ומשם עזב את הארץ בדרך הים. מגיני עטרות הגיעו לשדה התעופה שהיה נטוש והשתלטו עליו, אך קיבלו הוראה לפנות את השדה ואת המושב ולחבור למגיני נווה יעקב. טור שריון של הלגיון הערבי מלווה בלוחמים מקומיים החריב את המושב עטרות הנטוש ואת שדה התעופה בדרכו לקרב על נווה יעקב.
לאחר מלחמת ששת הימים
בשנת 1972 השקיעה ממשלת ישראל בשיפוץ שדה התעופה מתוך מטרה שיוכל לשמש לטיסות בינלאומיות. הדבר לא התממש בשל לחץ והתנגדות בינלאומיים שנבעו מכך שמזרח ירושלים לא הוכרה כחלק מירושלים המאוחדת. במסגרת העבודות הורחב והוארך מסלול הטיסה והוכשר לקליטת מטוסי נוסעים גדולים, בית הנתיבות שופץ והותקנו בו עמדות מכס וביקורת גבולות, וציוד מכ"ם וניווט הותקנו בשדה. חיל האוויר הישראלי השתמש בשדה לאימון טייסים בנחיתת מכשירים, הודות למערכת ה-ILS המתקדמת שהותקנה בו, והודות לכך שהיה פנוי יחסית מתנועה אווירית.
קרב אל-קסר אל-כביר
בקרב נהרגו אבו עבדאללה ועבד אל-מאליק, שאת מקומו ירש אחיו אחמד אל-מנסור, והמלך הפורטוגלי נעלם וכנראה נהרג גם הוא.
חיים מולכו
פעילותו הציבורית
החל מ-1960 עבד במשרד החקלאות. במהלך שש שנים כיהן כקצין פיתוח לנגב והערבה, סגן מנהל אזור הנגב, מנהל אזור רחובות, דירקטור במפעלי ים המלח ודירקטור בדשנים וחומרים כימיים.
ה' צבעים
גוף וטקסט
באנגלית נקראה סדרת העבודות "Legion" (לגיון), שהוא מושג שנלקח מן הברית החדשה. בהבשורה על-פי לוקאס מתואר ישו הפוגש אדם "אשר שדים בו." הוא פונה אליו "וישאל אתו ישוע לאמר מה-שמך ויאמר לגיון שמי כי-שדים רבים נכנסו בו." על פי נאמן השם הוא "זה השם שנותן לעצמו האיש מוכה הדיבוק" ולפיכך הוא מעיד על ריבוי בתוך הגוף היחידני.
נחל חווה
נחל חווה (בערבית: نهر حواء "נהר חואא", "ואדי משיש א-שריקה") הוא נחל אכזב, מיובליו של נחל צין בהר הנגב המרכזי.
עין חווה
בערבית נקרא המעיין "עין אום אלבארד" (המעיין הקר) המעיין שוכן במורד הנחל כ-2 ק"מ מקטע המעוק, יורד במחשוף גיר מגיל טורון וגובהו 35 מ'. בבסיסו יש גומחה ענקית שמתקרתה מטפטפים מים הנקווים בשוקת קטנה הבנויה בטון ואבנים. מימיו של עין חווה נחשבים למים המתוקים ביותר בנגב. עוצמת הטפטוף תלויה בכמות המשקעים השנתית - בשנה גשומה, כאשר מאגרי המים בתוך הסלעים מלאים לגמרי, עוצמת זרימת המים במעיין תהיה יחסית גבוהה. בשנה פחות גשומה או בעונות הקיץ והסתיו, עוצמת זרימת המים במעיין תהיה נמוכה. מטרת השוקת היא לאגור את מי הנביעה.
טקס פרסי נשר הזהב הרוסי ה-15
המועמדים ב-23 קטגוריות שונות הוכרזו כבר ב-29 בדצמבר 2016. כשבטקס ה-15 נוצרו גם קטגוריות "הסרט הקצר הטוב ביותר", "עבודת אמנות באיפור ואפקטים וויזואלים פלסטיים הטובים ביותר" ו"האפקטים הוויזואלים הטובים ביותר".
ליכטנברג
היסטוריה
הכפר ליכטנברג נוסד כבר במאה ה-13 והוא נותר במשך מאות שנים כפר קטן בן מאות ספורות של תושבים, שעסקו בחקלאות. רק בסוף המאה ה-19, בזכות מפעלי תעשייה, עלה מספר התושבים בצורה תלולה, כך שהוא מנה 67,978 תושבים וקיבל מעמד של עיר בשנת 1907. בשנת 1920, במסגרת רפורמה שאיחדה את ברלין עם כפרים באזור, אוחדה העיר (שמנתה כבר כ-145,000 תושבים) עם ברלין.
דמו (מוזיקה)
כלי עזר בהקלטות של שיר
על פי רוב, כדי לא לבלבל את הנגנים, תוקלט גרסת הדמו עם מינימום של כלים. מקובלים שני סוגים של הקלטות. 1. הקלטה אינסטרומנטלית - ללא שירה. כלי נגינה אחד (דוגמת גיטרה) מנגן את השיר במלואו כולל קטעי מעבר בם אמור להתנגן סולו של אחד מהכלים. 2. גרסה מינימליסטית - שירה וכלי נוסף אחד (לרוב גיטרה). הקלטת השירה עוזרת לנגנים לא להתבלבל כלפי המיקום שלהם בשיר (למשל, האם הם מקשיבים לפזמון השני או השלישי).
הקלטות נדירות למעריצים
במקרים רבים של אמנים מוצלחים, ישנו ביקוש גבוה של מעריצים לחומרים נדירים נוספים שהאומן או להקה הקליטו ולא שיחררו. קלטות דמו הן מקור משמעותי לחומרים נדירים שמשוחררים לציבור הרחב. כך בגרסאות המחודשות של אלבומי דייוויד בואי אשר כוללות את גרסאות הדמו לפיהן הקליטו חברי להקתו את השירים של אלבומים כגון זיגי סטארדסט.
הקיבוץ
אידאולוגיה
נאמנות כפולה לא עוררה מוסר כליות בקרב חברי 'הקיבוץ'. שבועת אמונים לארגון 'ההגנה', (למעשה ועד 'ההגנה' היה זהה בהרכבו לוועד 'השומר' - אותו הרכב אנשים החליף את שמו עם פרוק 'השומר' וייסוד 'ההגנה'), לא מנעה מאנשי 'הקיבוץ' לקדם את סדר היום של הארגון החשאי בחסות התמיכה לה זכתה 'ההגנה' ואנשיה במוסדות הלאומיים, ולשתף פעולה היכן שהמטרות התלכדו. השניות הזו נתאפשרה כל עוד לא הגיעו מנהיגי ההסתדרות למסקנה שיש להדק את הפיקוח על אנשי 'הקיבוץ'. חברי 'הקיבוץ' חלקו על התפיסה העממית של ארגון 'ההגנה', וסברו כי יש צורך בקבוצה מצומצמת ונבחרת שתקיים פעילות הגנתית אקטיבית בעת רגיעה, דהיינו, תכשיר לוחמים ומפקדים במקצועות הצבא השונים כולל טיס וימיה, תזדיין ותתחמש, ותכין את היישוב להגנה, כולל מימון כל היוזמות הללו.
גיהנום בכלוב (2021)
Raw
קרבות העפלה לקרבות הסולם מסוג כסף בבנק של הגברים והנשים התקיימו ישירות לילה לאחר האירוע בפרק של התוכנית Raw. אלכסה בליס וניקי קרוס, שעתה אימצה גימיק חדש בשם ניקי .A.S.H (שפירושו: Almost a Superhero; בעברית: "כמעט גיבורת על") ניצחו את שיינה בייזלר וניה ג'קס על מנת להעפיל יחדיו לקרב הכסף בבנק של הנשים. בגזרה הגברית, דרו מקינטייר הפסיד לרידל בקרב העפלה הראשון. לעומת זאת, הוא הצטרף לקרב משולש שבוע לאחר מכן על המקום האחרון של המותג Raw בקרב כסף בבנק.
סמאקדאון
קרב חוזר בין סזארו לרולינס נקבע לפרק של ה-9 ביולי, שהיה קרב העפלה לקרב הכסף בבנק של הגברים ובו רולינס ניצח והעפיל.
וילהלם טריבנר
קורות חיים
הוא פרסם כתבים על תורת האמנות בשנת 1892 וב־1898, המביעים מעל לכל את הרעיון ש"יופי חייב להיות בציור עצמו, לא בנושא". בכך ביקש מהצופה לגלות יופי בערכים הפורמליים של הציור, בצבעיו או בקומפוזיציה. כך קידם טריבנר פילוסופיה של "אמנות לשם אמנות". בשנת 1901 הוא הצטרף ל, באותה העת – הפורום החשוב ביותר בגרמניה לתערוכת אמנות האוונגרד.
לכה דודי
מקור הפיוט
ובתרגום לעברית: "רבי חנינא היה מתעטף ועומד בערב שבת והיה אומר: 'בואו ונצא לקראת שבת המלכה', ורבי ינאי היה לובש את בגדי השבת ואומר 'בואי כלה בואי כלה'". נוסח הפיוט "לכה דודי" מתייחס ישירות לציטוט זה.
תוכן הפיוט
הבתים השני והשלישי עוסקים בקדושת השבת, תוך התייחסות לבריאת העולם ולמעמד הר סיני. הבתים הבאים, מהרביעי ועד התשיעי עוסקים בתקומתה של ירושלים, תוך אזכורים מילוליים מנבואות הנחמה של ישעיה.
ג'ון קרני
ביוגרפיה
קרני נולד ב-20 במאי 1956 בוילמינגטון, שבצפון דלאוור. סביו וסבתו היגרו לארצות הברית מאירלנד. סיים את לימודיו בדארטמות' קולג' בשנת 1978. לאחר מכן עבד כמאמן פוטבול ולמד מנהל ציבורי באוניברסיטת דלאוור. קרני נבחר לסגן מושל המדינה בשנת 2000 וכיהן בתפקיד זה עד שנת 2009. במסגרת תפקיד זה כיהן קרני כיושב ראש ועדת החנינות וועדת הבריאות של המדינה. הוא פעל רבות למען מניעת עישון במרחבים הציבוריים וחינוך מונע עישון לבני נוער. בשנת 2008 ניסה להתמודד בפריימריז הדמוקרטים לג'ק מרקל. זאת למרות שזכה לתמיכה מצד רוב הממסד.
IC3
מערך IC3 מתייחס על פי רוב לשלישיית קרונועים כאלו. באופן עקרוני ניתן לשרשר עד חמישה מערכים לכדי רכבת נוסעים אחת. רכבת של 5 מערכים כזו ארוכה יותר מאורך הרציף בתחנות הרכבת של רכבת ישראל, ונעשה ברכבות כאלו שימוש באירועים מיוחדים.
קומלינה זקופה
תפוצה
המין מקומי באמריקה הצפונית והדרומית, כולל מקסיקו, ארגנטינה וארצות הברית. כמין שורד היטב, הוא התפשט בקלות ופלש לאזורים נוספים, שם הוא נחשב לעיתים כעשב שוטה.
האלטרנטיבה הכתומה
באופן זה המשטרה לא יכלה לעצור את חברי התנועה בגין התנגדות למשטר מבלי שהרשויות יהפכו ללעג. האלטרנטיבה הכתומה נתפסה כחלק מתנועת הסולידריות הרחבה יותר. ליסה (ליסיוניה) רומנינקו, פרופסור לסוציולוגיה, טענה שהתנועה הייתה בין הפלגים היעילים ביותר של תנועת הסולידריות בפירוק הפחד מהמשטר הדיקטטורי, כחלק להצלחת תנועת העבודה (ולאחר מכן החברתית והתרבותית).
מתלט
המשתתפים ביום המתמטיקה העולמי מכונים בדרך כלל מתלטים.
אנצו יוסף בונבנטורה
אֶנצו יוסף בּוֹנָבֶנטורה (או בּוֹנָוונטורה, Enzo Bonaventura; 24 בדצמבר 1891 בפיזה שבאיטליה - 13 באפריל 1948 בירושלים) היה פרופסור לפסיכולוגיה באוניברסיטה העברית. נרצח בשיירת הדסה בדרכו להר הצופים. ביתו היה ברחוב אלחריזי 21 בשכונת רחביה בירושלים.
קורות חיים
אנצו בונבנטורה נולד לארנלדו משה ופאנו בונבנטורה וגדל בפירנצה, שם קיבל ב-1913 תואר דוקטור, ולמד יחד עם יחד עם חברו פרנצ'סקו דה-סרלו (Francesco De Sarlo). בשנים 1918-1915 לחם במלחמת העולם הראשונה כקצין תותחנים בצבא האיטלקי, נפצע בקרב וזכה בעיטורים ובציונים לשבח. ב-1916 פורסמה עבודת הדוקטור שלו Le qualita del mondo fisico, ב-1921 נשא לאישה את מתילדה פאסיליי (1984-1895). ב-1922 התמנה למרצה לפסיכולוגיה באוניברסיטת פירנצה. ב-1924 ביקר בארץ ישראל עם רעייתו ומספר ידידים. ב-1938-1922 כיהן כפרופסור לפסיכולוגיה שימושית באוניברסיטת פירנצה. היה יושב ראש האגודה הציונית בעיר. ב-1938 פוטר מן האוניברסיטה בעקבות חוקי הגזע של מוסוליני.
עיריית ירושלים קראה רחוב על שם אנצו יוסף בונבנטורה בשכונת ארנונה ב-1995.
כתבי יד
מאוסף Universita' Israelitica di Goriza בידי האוניברסיטה העברית בירושלים 1. Enzo Bonaventura: Diario di guerra, maggio-settembre 1916
8. Movimento per la Moralità: stampe e periodici 1915 – 1927
בוניפקיוס הרביעי
בוניפקיוס היה בנו של יוחנן, רופא מל'אקווילה. שמו המקורי אינו ידוע.
בדה ונרביליס מציין כי מליטוס, ההגמון הראשון של לונדון נסע לרומא להתייעץ עם בוניפיקיוס על דרכה של הנצרות באנגליה.
On Somebody
רקע והרכב
מילות השיר המתארות אדם המתקשה לעבור ממערכת יחסים כושלת. הפקת השיר כללה צ'מבלו וכלי נגינה נוספים.
אורלי סיגל
ביוגרפיה
בתיכון למדה בפנימיית אשל הנשיא ומאחר והצטיינה בלימודים סיימה את התיכון בגיל 17. לאחר סיום התיכון התגוררה במספר מקומות שונים בעולם, בין היתר בברזיל עם משפחתו של אביה שחזר להתגורר שם וגם שהתה בלונדון ובניו יורק. היא חזרה לישראל להתגייס ולאחר סיום השירות בצה"ל המשיכה לטייל בעולם.
מלון רמת אביב
המבנה המרכזי
המלון נוהל בידי ד"ר אלרן, יהודה ארזי ומאוריציו ויטלה, מנהלו האחרון של המלון היה בנו של מאוריציו וחבר מועצת העיר תל אביב, ראובן ויטלה.
שארל-מארי קונדה
מלחמת העולם השנייה ואחריתו
הוא היה שבוי מלחמה בין ה-20 ביוני 1940 ל-11 במאי 1945. לאחר שחרורו הוא חזר לצרפת, אולם מת זמן קצר לאחר מכן ב-13 באוקטובר 1945.
נירקאראס
הקהילה היהודית
יהודים התיישבו בנירקאראס (בפיהם: קאראס) בתחילת המאה ה-18, וקיימו במקום בית ספר, תלמוד תורה וחיידר. הקהילה מינתה רב, סנדלר, מורה ושמש. בשנת 1880 היו 220 יהודים בנירקאראס.
זליק מאזור
ביוגרפיה
בשנת 1931 היגר זליק מאזור לארגנטינה, והשתקע בבואנוס איירס. בתחילה עבד בטחנות קמח ואצל סוחרי תבואות, אך עד מהרה פרץ לעולם העיתונות וספרות הילדים היהודית בארגנטינה. סיפור ילדים משלו זכה בפרס ראשון בתחרות של סיפורי יידיש בשנת 1935, והוא הפך לסופר ועיתונאי המתפרנס מכתיבתו. סיפורי הילדים שלו נדפסו, עד השמדת יהדות אירופה, בכל רחבי העולם היהודי. הוא פרסם את יצירותיו גם תחת שמות בדויים, בין השאר חתם בשמות משה קוזה, ז. הירשלזון וזליקסון.
נחל נקרות
תיאור הנחל
נחל נקרות הוא מן הגדולים שבנחלי הר הנגב. אורכו כ-60 ק"מ ושטח אגן הניקוז שלו כ-1,000 קמ"ר. בקירותיו של הנחל שכבות של אבן חול נובית מתקופת הקרטיקון התחתון. הנחל מישורי מאוד ורק חלק קטן ממנו צר. קיים בנחל עיקול המכונה "פרסת נקרות", שבו תחום הנחל בין קירות מצוקיים של סלעי גיר. בסיומה של פרסת נקרות נדחס הנחל למעוק צר שאורכו כ-200 מ', עומקו כ-10 מ' ורוחבו מטרים ספורים. לעיתים, הקרקע של המעוק מוצפת במים עמוקים לאחר שיטפונות החורף.
מסלול הנחל
דרך עפר מהנחל מובילה לנחל חדב.
סולטנות דלהי
תולדות תופעת העבדות הצבאית (הע'למאן)
תופעת העבדות הצבאית שאפיינה את הצמרת השלטונית של הסולטנות של דלהי, הייתה נחלתו של כלל העולם האסלאמי מאז ימי הח'ליף העבאסי אלמעתצם והייתה תופעה ייחודית לעולם המסלמי. אלמתעצם היה הראשון שהחליף את הכוחות המסורתיים שעמדו לשירותו של השליט, בהם "אבנאא אל-דולה" (בני ה"מהפכה") שהיו נאמני השושלת העבאסית, אשר אוזלת ידם הוכחה במאבק הירושה בין אחיו של אלמעתצם, אלמאמון ואלאמין. הוא בחר להעסיק בתור משמר וכוח צבאי פרטי קבוצה קטנה יחסית ואליטיסטית של עבדים שאומנו מגיל צעיר לאמנות הלחימה, לאחר שהובאו מארצות רחוקות כך שלכאורה יהיו נטולי שייכות פוליטית או דתית רלוונטית. אנשים אלו נקראו הע'למאן -- עלמים, בחורים ובתקופה מאוחרת יותר נקראו במערב העולם האסלאמי בשם ממלוכים - עבדים. מקצת החוקרים חוטאים באנכרוניזם בשעה שהם מתייחסים לע'למאן של אלמעתצם ואף של הסולטנות של דלהי בתורת "ממלוכים".
שושלת תע'לק
עם זאת, הוא לא הצליח להגיע להישגים הצבאים של אביו ואזורים שלמים ניתקו מהשפעתו והפכו לממלכות הינדיות נפרדות. מקצת משרי המאה שלו (דרגת ביניים בקרב המצביאים בימי הביניים) מרדו בו. הוא מת ממחלה, וירש אותו אחיינו, פירוז שאה. הוא הצליח להאט את תהליך שקיעת הסולטנות, הוא השקיע בארדיכלות ובנה מחדש את שני הנדבכים העליונים של המנהארט של קטב אל-דין, שנהרסו ממכת ברק, והצליח לבסס את כוחו, גם אם נאלץ לותר על שטחים רבים, בהם בנגאל. הוא הקים עיר בירה חדשה, פירוזאבאד, ושלט ממנה. הוא זכה לפופולריות בקרב העלמאא (חכמי הדת) על ידי מדיניותו הנוקשה כלפי ההינדים שבשטחו, ועל ידי כך נמצא גם מחזק את הכלכלה בכך שהטיל עליהם לשלם את מס הג'יזיה.
ייצוא התרבות הפרסית
כלל הממלכות הללו היו פרסיות בתרבותן, בלי קשר לזהות האתנית של שליטיהן, וזהו הסגנון שזוהה עם השלטון המוסלמי בהודו מראשיתו. בכלל זה נעשה בסולטנות שימוש בשמות פרסיים (לאחר מעבר משמות תורכמניים) ובעיקר בתארים פרסיים. כמו כן תרבות שתית היין, הנוגדת מעיקרה את חוקי האסלאם, וכן האופי הארכיטקטוני של הארמונות, הקברים והערים של שליטי הסולטנות היו אפוא על פי המודל הפרסי.
שושלת העבדים
ייחודה של שושלת העבדים כמודל פוליטי שמורה לסולטנות של דלהי, ולסולטנות קהיר בת זמנה. שלטון-בפועל של עבדי הצבא של השליט מאחורי הקלעים היה דבר מקובל בעולם המסלמי כבר בימי אלמעתצם, ונטילת השלטון באופן רשמי על ידי הע'למאן הייתה עניין של יום ביומו בשושלות המזרחיות, אך בהודו ובמצרים כבר הידרדר המצב עד כדי כך שהוקמה שושלת שלמה של שליטים רשמיים, שהיו במקורם עבדים צבאיים, והוקמה גם מועצה של ארבעים ע'למאן ששלטה בפועל מאחורי השליטים החלשים שבשושלת. המודל השלטוני הזה התאפיין, כפי שניתן להיווכח, בחוסר יציבות פוליטי מובנה, כיוון שרוב השליטים בשושלת לא החזיקו בשלטון למעלה משש שנים בממוצע, וכמעט איש מהם לא הצליח להוריש את השלטון לצאצאיו הבאים אחריו על פי רצונו.
רושדי תעשיות מזון
היסטוריה
איברהים בשיר, המנכ"ל הראשון וממייסדי החברה, גדל באום אל-פחם, במשפחה בת שבעה ילדים. אבי המשפחה, אבו רושדי, ניהל את לשכת התעסוקה באזור וכשסיים את תפקידו פעל להקמת מפעל טקסטיל בשיתוף חברת לודז'יה, במטרה לספק תעסוקה לתושבי האזור.
הליגה הבלגית הולנדית בכדורסל
הליגה הבלגית-הולנדית או בשמה הנפוץ BNXT היא ליגת הכדורסל המאוחדת של בלגיה והולנד. ליגה זו החליפה את הליגות הבכירות בשתי המדינות.
שבע המידות הטובות
המידות
המידות התיאלוגיות הן חלק מהדרישות מאדם מאמין ודרישות דומות קיימות ברוב הדתות. המידות הבסיסיות או היסודיות הן הרגלים שמוכתבים לאדם על מנת לעשות התאמה בין ההיגיון לבין המחשבה (פעולת הנפש).
על רצפת הכנסייה שבהר האושר, מסביב למזבח, טבלאות פסיפס ובהן כתובות המידות הטובות בגרסה שעל-פי "דרשת ההר": תבונה, נדיבות (חסד), צדק, אומץ, אמונה, ענווה, תקווה.
שבע המידות השמימיות
ישנה מערכת נוספת של שבע מידות השקולה לשבעת החטאים הנקראת "שבע המידות השמימיות". מקורן בשיר אפי שנכתב על פרודנטיוס בשנת 410 לספירה המתאר את הקרב של הטוב עם הרע. הפופולריות לה זכתה יצירה זו בימי הביניים עזרו להפיץ את רעיון הקדושה והטוהר ברחבי אירופה. אימוץ המידות נחשב להגנה מפני הפיתוי של שבעת החטאים כך שכנגד כל מעלה יש חטא השקול לה. לעיתים הן נקראות גם המעלות שמנגד שמתאימות לחטא קטלני.
ברברה סבירסקי
ביוגרפיה
בשנת 1984, הקימה סבירסקי, יחד עם שלמה סבירסקי, את ההוצאה לאור "ברירות" ובמסגרתו כתבו השניים את סדרת הספרים "ילדי כדור הארץ החדש" אשר ביקשה לחשוף בפני ילדים וילדות תפיסות הומניסטיות ושוויוניות. את הסדרה הציגה סבירסקי בפני תלמידים ותלמידות בעשרות בתי ספר ברחבי ישראל.
העברית החדשה (שיר)
העברית החדשה הוא פזמון, שכתב והלחין עמרי גליקמן, סולן להקת התקווה 6 וביצעה הלהקה. השיר יצא לאור בשנת 2019.
רקע
עומרי גליקמן סיפר על כתיבתו: "השיר הזה נולד כשפתאום שמתי לב שחצי מהמילים שאני משתמש בהן בכלל לא בעברית. אנחנו כל הזמן משלבים מילים באנגלית שנשמעות לנו כבר חלק מהעברית, וזה מרגיש לנו כל כך טבעי. עלה לי רעיון לרכז את כל המילים האלה ולכתוב שיר. ככה אנחנו מדברים, זו העברית החדשה. אני חושב שאנחנו מאבדים מילים בעברית, וזה משהו שאנחנו צריכים לשמר, לפחות לנסות. בסופו של דבר זו השפה שלנו ואנחנו צריכים לחזור טיפה לעברית האמיתית, לשמר אותה. בתור ישראלי בנשמה, חובב השפה העברית ומי שכותב בשפה הזאת - לפעמים חסרות לי מילים".
תמי לנצוט ליבוביץ
ביוגרפיה
נולדה בתל אביב. סבה חיים ליבוביץ הקים בשנות ה-30 את בית החרושת לשמן וסבון "עץ הזית" והיה ממייסדי מגן דוד אדום תל אביב ואגודת יורדי ים זבולון. בשנת 1967 התגייסה לחיל ההספקה (חיל הלוגיסטיקה) והשתחררה בשנת 1971 בדרגת סמלת ראשונה.
תקיפת שגרירות ישראל במצרים (2011)
התקיפה
ב-9 בספטמבר 2011 החלו להתאסף מאות מפגינים מצריים מחוץ לשגרירות הישראלית. בסביבות השעה 18:30 החלו המפגינים לנסות להפיל את קיר הביטחון שהקיף את הבניין באמצעות פטישים ואיל ניגוח. קיר ביטחון זה, עשוי הבטון, הוצב מחוץ לבניין השגרירות הישראלית בעקבות מחאות אינטנסיביות שהתקיימו מול בניין השגרירות במהלך אוגוסט 2011.
יאנוש קורנאי
יאנוש קורנאי (במקור קורנהאוזר, בהונגרית: Kornai János; בודפשט, 21 בינואר 1928 – 18 באוקטובר 2021) היה כלכלן הונגרי-יהודי זוכה בפרס סצ'ייני, פרופסור אמריטוס באוניברסיטה, חבר מן המניין באקדמיה ההונגרית למדעים. קורנאי היה חוקר בינלאומי מוכר ובולט של המערכת הכלכלית הסוציאליסטית, של מערכות שאינן בשיווי משקל ושל המעבר פוסט-סוציאליסטי לקפיטליזם. היה ממקימי קולגיאום בודפשט (שהיה מוסד בינלאומי שהוקם ללימודי תואר שני, דוקטורט ופוסט-דוקטורט עד סגירתו בשנת 2011). פרופסור אמריטוס מאוניברסיטת הרווארד ואוניברסיטת קורווינוס בבודפשט.
ז'ואאו פסואה
תיירות
ז'ואאו פסואה מערבת בנייה מודרנית עם בניינים היסטוריים מהתקופה הקולוניאלית, ומציעה מגוון מוזיאונים חשובים ומוסדות תרבותיים. הכנסייה של סן פרנסיסקו והמנזר סנטו אנטוניו ממוקמים במרכז ההיסטורי והם אבן דרך באדריכלות הברזילאית בתקופת הבארוק, החוזרת למאה ה-XVIII. בכנסייה של סן פרנסיסקו קיים מוזיאון שבו תערוכה המציגה אוסף עצום של אמנות קדושה ופופולרית.
זמביה במשחקים האולימפיים לנוער
אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 24 ספורטאים שהתחרו בארבעה ענפים והייתה המשלחת הגדולה ביותר שזמביה שלחה עד כה. המשלחת זכתה בענף האתלטיקה במדליית זהב בריצת 100 מטר נערים והעפילה למקצי הגמר בריצת 200 מטר נערים, ריצת 800 מטר נערים וריצת 200 מטר נערות. המשלחת לא הגיעה להישגים בענפים ג'ודו, הוקי שדה ושחייה.
ביל גייטס האב
ראשית חייו
גייטס נולד בברמרטון, וושינגטון, בשנת 1925, והיה בנו של בעל חנות רהיטים. הוא סיים את לימודיו בבית הספר התיכון ברמרטון.
גייטס שירת בצבא ארצות הברית במשך שלוש שנים במהלך מלחמת העולם השנייה. לאחר מכן למד באוניברסיטת וושינגטון, במסגרת חוק ה-GI, קיבל תואר ראשון (Bachelor of Arts, אנ') בשנת 1949 ותואר JD (Juris Doctor, אנ'), בשנת 1950. בזמן שהיה ב- UW, הוא היה חבר באחוות צ'י פסי.
קהיר (אילינוי)
קהיר (באנגלית: Cairo, קיירו) היא עיר בקצה הדרומי של מדינת אילינוי, ארצות הברית. העיר משמשת כבירת מחוז אלכסנדר, המחוז הדרומי ביותר באילינוי. העיר נמצאת במפגש הנהרות אוהיו ומיסיסיפי. קהיר היא העיר הנמוכה ביותר באילינוי והיחידה המוקפת סוללות. על פי מפקד האוכלוסין של שנת 2020, אוכלוסיית העיר עמדה על 1,733 נפש, ירידה משמעותית משנת 1920, שנת שיא האוכלוסייה בעיר – 15,203 נפש. העיר כולה פונתה בהצפות המיסיסיפי בשנת 2011, לאחר שמפלס הנהר עלה עוד יותר מאשר בשיטפון בנהר אוהיו ב-1937. במהלך ההצפות, חיל ההנדסה של ארצות הברית פוצץ פרצה בסכר במורד הנהר, כדי לגרום למים לזרום הלאה ולהפסיק את ההצפה.
תחילת ההתיישבות במקום
קהיר הייתה בסיס חשוב לגנרל יוליסס גרנט ולאדמירל אנדרו האל פוט, במסעות למערב, במהלך מלחמת האזרחים האמריקנית. נוכחותו של גרנט בעיר גרמה לכך שרוב המסחר שהתרחש בעיר, עבר לשיקגו. לאחר המלחמה, קהיר לא הצליחה לשקם את המסחר בה. חקלאות, מנסרות, ועץ הפכו להיות ענפי הכלכלה המרכזיים בעיר.
זיזף חוטמני קטן
תיאור
מבנה הלסת של העטלף ולשונו הארוכה עוזרים לו לרחף מעל פרחי קקטוסיים כמו אגבה, Stenocereus thurberi והסגווארו, אותו הוא מאביק מהאוויר ומצליח להגיע את הצינורות העמוקים של הפרח.
יחסי פולין–קטר
ביקורים רשמיים
אמיר קטר, שייח' חמד בן ח'ליפה אאל ת'אני, ביקר בוורשה בשנת 2002, וסימן ביקור ראשון אי פעם של ראש אחת ממדינות המפרץ הפרסי בפולין. בשנת 2004 הגיע נשיא פולין, אלכסנדר קוושנייבסקי, לביקור רשמי בקטר. בשנת 2013 ערך הנשיא ברוניסלב קומורובסקי ביקור רשמי בדוחה. בשנת 2017 ביקר בפולין האמיר, שייח' תמים בן חמד אאל ת'אני.
שיתוף פעולה כלכלי
היחסים הכלכליים בין פולין לקטר נותרים תוססים. שנת 2016 היוותה נקודת מפנה בתחום הסחר הדו-צדדי, כאשר משלוחי ה-LNG הקטריים לפולין החלו לאחר פתיחת מסוף הדלק בסווינושצ'יה. זה בא לידי ביטוי משמעותי במבנה הכללי של הסחר ההדדי. מאז תחילת אספקת LNG, הגירעון המסחרי מצד פולין נותר גבוה. בשנת 2018, הסחר הבילטרלי הגיע ליותר מ-3.6 מיליארד זלוטי (עלייה של מעל 66%), עם למעלה מ-3.1 מיליארד זלוטי של יבוא פולין מקטר.
הר גולדרינג
גילוי ומיפוי ההר
ההר מופה לראשונה בהתבסס על תצלומי אוויר, שצולמו על ידי משלחת הסקר האווירי של שטחי חסות איי פוקלנד (FIDASE), אשר צילמה את האזור בעונת המחקר (הקיץ האנטארקטי) 1956 – 1957.
ישעיהו (סי.) קנן
ישעיהו ליאו ("סי") קנן (באנגלית: Isaiah Leo Kenen; 1905, קנדה – 24 במרץ 1987, ארצות הברית) היה מייסד השדולה היהודית הפרו-ישראלית בארצות הברית (איפא"ק), עיתונאי ומייסד הגילדה לעיתונאים בעיר קליבלנד, אוהיו. במסגרת פעילותו בקונגרס, היה הראשון שהצליח להעביר חקיקה של סיוע כלכלי למדינת ישראל בשנת 1951 בהיקף של 67 מיליון דולר. בעת סיום תפקידו כמנכ"ל הארגון בשנת 1974, הגיע היקף הסיוע הביטחוני והאזרחי מארצות הברית לישראל ל-2.2 מיליארד דולר.
הקמת איפא"ק
כיום מגיעים כ-18,000 חברים מדי שנה לכנס איפא"ק השנתי.
מודל הפעלת השדולה
המודל היה בראש ובראשונה שמירה על יחסים טובים עם פוליטיקאים ועם נציגי ממשל משתי המפלגות בשני הבתים של הקונגרס האמריקאי. המשימה העיקרית של השדולה שהקים הייתה קבלת מידע על כל חוק שמטרתו קידום היחסים עם מדינת ישראל, ולקראת עלייתו של החוק על שולחן הדיונים – לעדכן בעניין את רשת המנהיגים היהודיים ברחבי ארצות הברית על מנת שידחקו בפעילים קהילותיהם לשלוח מאות, ובמקרים מסוימים אלפי מכתבים (טלגרמות) לחברי הקונגרס, במטרה לשכנעם לתמוך בהצעת החוק.
קיר התמך השלישי: מגזין חדשות
בהמשך, במבנה הפירמידה שנוצר, החלו קהילות להוציא באופן עצמאי עיתונים לעידוד התמיכה בישראל, במסגרות קהילתיות בהן פעלו.
איטרציות יעקובי למציאת ערכים עצמיים
רקע וסימונים
(1)
נלי זק"ש
קורות חיים
נלי ליאוני זק"ש (ראשי תיבות של "זרע קדושים") נולדה למרגרטה לבית קרגר וגאורג ויליאם זק"ש, מהנדס, ממציא ויצרן גומי בברלין בירת גרמניה למשפחה יהודית מן המעמד הבינוני. אביה היה תעשיין זעיר. היא הייתה בת יחידה להוריה וזכתה לחינוך מעולה. עקב בריאות רופפת למדה אצל מורים פרטיים במשך שלוש שנים ורק בשנת 1903 החלה ללמוד בגימנסיה (בית ספר גבוה) לבנות. בגיל 15 התרשמה עמוקות מ"אגדת יסטה ברלינג", רומן הבכורה של סלמה לגרלף, והחלה עמה בקשר מכתבים, שנמשך כ-35 שנים. כתבה את שיריה הראשונים בעת שהייתה בת 17. שיריה החלו להתפרסם בעיתונים כשהייתה בת עשרים. היו אלה שירים שמרניים ורומנטיים, ולימים שינתה לחלוטין את נושאי שירתה ואת צורתה. בשנת 1921 יצא לאור בתמיכתו של סטפן צוויג ספר השירה הראשון שלה.
שירתה של נלי זק"ש השתנתה לחלוטין עם השואה, והיא הפכה לשירת קינה על העם היהודי שהושמד במחנות ההשמדה. גם מחזותיה עסקו בנושא הזה, מהיבטים שונים. עם תרגום יצירתה לאנגלית, בראשית שנות ה-60 של המאה העשרים, התפרסמה ברחבי העולם.
פרס נלי זק"ש (גרמנית: Nelly Sachs Preis) מחולק מדי שנתיים על ידי העיר דורטמונד לסופרים שיצירתם מקדמת את ההבנה בין בני האדם.
יהושע השיל פריד
משפחתו
חתנו רבי אהרן (אחיו של הרב יוסף מאיר מספינקא) כיהן משנת תרמ"ט כאב"ד בנדיקוביץ שם שימש גם באדמו"רות. בשנת ה'תרע"ד עבר לרסוויגף (פרבר של העיר מונקאץ') והחל לכהן כרבה. חיבר ספר בשם "מדרש אהרן". נפטר בי"ד בחשוון ה'תרצ"ג. נכדו היה הרב אברהם צבי וייס, רבה הראשון של שכונת נוה אחיעזר.
טורק אדוארדס
אלברט גלן "טורק" אדוארדס (באנגלית: Albert Glen "Turk" Edwards; 28 בספטמבר 1907 - 12 בינואר 1973) היה שחקן ומאמן פוטבול אמריקני.
שטפן הל
פרסומים משמעותיים
להלן רשימה חלקית מתוך מעל 400 מפרסומיו:
גביע הקונפדרציות 2003
נבחרת צרפת, זוכת יורו 2000 והמארחת, ניצחה בגמר בתוצאה 0-1 לאחר הארכת זמן את נבחרת קמרון, אלופת אפריקה.
יחסי פולין–תאילנד
שיתוף פעולה כלכלי
תאילנד היא שותפת הסחר השנייה בגודלה של פולין מבין מדינות ASEAN. הסחר הדו-צדדי רושם צמיחה בשיעור דו-ספרתי בשנים האחרונות. הודות למיקומה ולחברותה ב, פולין היא אחד המקומות האטרקטיביים ביותר להשקעות זרות. המשקיעים התאילנדים העיקריים שזיהו את ההזדמנות הם כדלקמן: אינדורמה בשנת 2002, תאילנד יוניון בשנת 2014, CPF בשנת 2016 ו-U City בשנת 2017. פולין מציעה מגוון רחב של תמריצי השקעה. ישנם 14 אזורים כלכליים מיוחדים (SEZ) עם תנאים נוחים כמו חופשות מס, פטורים ממס אטרקטיביים, תמריצי תעסוקה וכן מגרשי השקעה מוכנים היטב. דוחות בינלאומיים מדגישים את היציבות הכלכלית והפוליטית של פולין, הון אנושי משכיל ומוכשר ושוק מקומי גדול. משקיעים תאילנדים מתייחסים לשוק הצרכנים החזק של פולין, המונה 38 מיליון איש, גם כשער לשווקים אחרים של האיחוד האירופי ולמדינות כמו בלארוס, רוסיה או אוקראינה. המיקום הגאוגרפי המרכזי של פולין באירופה, שבו צירי התקשורת העיקריים מצטלבים, ומחבר בין צפון לדרום ומזרח עם מערב היבשת ומאפשר לייצא סחורות לכל מדינות אירופה ובכך להגיע ליותר מ-500 מיליון צרכנים באמצעות רשתות רכבת מחוברות היטב, כבישים מהירים או דרך האוויר. הבירה הפולנית שמוצאת את מיקום השקעותיה אטרקטיביות שייכת לחברות הבאות: Mercator Medical (2006), PCC Rokita SA (2018) ו-Comarch SA (2017).
האונס (שיר)
רקע עלילתי
עלילת אופרת הרוק מספרת על מאמי, נערה העובדת כמלצרית בפאב "גוטה גוטה". בחלק של שיר האונס במחזמר, מאמי עוברת ניסיון אונס על ידי שבעה מלצרים פלסטינים מעזה, במרתף הפאב בו היא עובדת.
שיר האונס בעיבוד הקולנועי
במרץ 2020 יצא לאור הסרט "מאמי", עיבוד קולנועי המבוסס על אופרת הרוק בבימויה של קרן ידעיה כשעיבוד השירים בוצע על ידי דודו טסה. בעיבוד הקולנועי, סצנת האונס שונתה, והיא איננה כוללת ניסיון אונס פיזי, אלא מתנהלת כדיאלוג בין מאמי לבין אחד הפועלים הפלסטינים. ככלל, היחס של הפועלים הפלסטינים למאמי הוא חיובי ורחמן. כך למשל הטקסט "20 שנות כיבוש, יותר לא נמתין, בזקפה ובזרע נגאל את פלסטין", הוחלף במשפט "שנים על גבי שנים / לחירות צמאים". לדברי דודו טסה, הדבר קרה לאחר שכשהשחקנים הפלסטינים קראו את הטקסט באודישנים, רובם לא הסכימו להגיד '50 שנות כיבוש', אלא '70 שנות כיבוש'. והשיח הופך להיות האם מדברים על הנכבה או על מלחמת ששת הימים.
כפר גלעדי
הקמת היישוב
צריף הראשונים ("צריף העץ") התנוסס למרחוק ונקרא בפי הערבים "התחשיבה", וסימל את היישוב בשנותיו הראשונות. תחילה חשבו לקרוא ליישוב "גבעת־השומר" אבל בסוף הוחלט על השם "כפר בר־גיורא", על שם אגודת בר גיורא שחבריה הקימו את "השומר". בשנת 1918, עם מות חברם, ישראל גלעדי, שהיה מראשי "השומר" ומנהיג הקבוצה שהתיישבה במקום, הוחלט לקרוא את היישוב על שמו.
במאה ה-21
מאז שנת 2004 כפר גלעדי הוא קיבוץ משתנה (מופרט) שחבריו מקבלים שכר דיפרנציאלי (לא שוויוני) ומשלמים עבור חלק מהשירותים שמספק הקיבוץ לחבריו. בקיבוץ בית ספר יסודי אזורי בשם "עלי גבעה".
מלחמת הטרקטורים
שבת
ורש"י במקום מפרש:
שח"מ מקורות ביצוע
תחומי פעילות
טיפול בשפכים: שח"מ מתכננת ומתקינה מערכות לטיפול בשפכים (מכוני טיפול אינטנסיביים ואקסטנסיביים), המסוגלות להשיב לשימוש חוזר בחקלאות עד לרמת מי קולחין המתאימים להשקיה בלתי מוגבלת של כל סוגי הגידולים החקלאיים. דוגמה למתקן טיהור שפכים שנבנה על ידי שח"מ מקורות ביצוע בע"מ הוא מתקן טיהור השופכין בסורק, שנכון לאוגוסט 2019, המתקן עובר שדרוג נוסף על ידי שח"מ.
ג'ו קירנן
פיתוח העיר
כמה מצעדי הפיתוח שבתחילה נראו כהצלחה עבור סאות' בנד בעת כהונתו של קירנן כראש העיר, אכזבו בסופו של דבר. לדוגמה, היכל התהילה של פוטבול המכללות לא השיג את תחזיות הביקורים בו. בסוף שנות ה-90 הוא כבר ספג ביקורות על כישלונו, זאת בשל מחסור במימון מצד התאגידים והפעילות הדלה בו אפילו במהלך אירועים מיוחדים. בסופו של דבר הועבר היכל התהילה בעשור השני של המאה ה-20 לאטלנטה. מיזם בלאקתורן, במיוחד מסלול הגולף שבו, אף הוא לא עמד בציפיות. עם זאת, ב-2015 עדיין הגן קירנן על בלאקתורן והתייחס אליו באופן אישי כסיפור הצלחה.
מעורבות פוליטית
במהלך הבחירות לנשיאות של 2016 הופיע קירנן בתשדיר במימון של המפלגה הדמוקרטית, בו הוא מתח ביקורת על מועמד הרפובליקנים, דונלד טראמפ כ"בלתי ראוי לכהן כנשיא". בתשדיר זה, הוא גם כינה את ההערות שהעיר טראמפ בהן הוא לעג לשירותו הצבאי של ג'ון מקיין, שכמו קירנן, היה שבוי מלחמה במלחמת וייטנאם, כ"מחפירות". התשדיר רץ בתשע מדינות מתנדנדות.
סופיזם
הדור השני
הנחת המוצא שלהם הייתה כי האדם הוא חיה השואפת למימוש יצריה. סופיסטים אלו עשו הפרדה בין הטבע (צרכיו הטבעיים של האדם – הרצון לכוח ולשליטה) לבין הנומוס (החוקים, הנורמות, התרבות). הנומוס הוא יציר מלאכותי של החברה ולכן הוא אינו חלק מן הטבע.
המתונים שבדור השני שללו את קיום המצב הטבעי, בו אין מוסר וכל אחד פועל על פי יצריו. הם הציעו שהאנשים יחליטו על אמנה חברתית שבסיסה הוא כיבוד חוקי החברה. הקיצונים שבדור טענו שמאחר ואין אמת מוחלטת – המשכנע הוא הצודק ובידיו יש הכוח. לטענתם, בחברה בה התבונה שולטת והכל צודקים יש להתמקד בשכנוע ולא בידע וכי זוהי הדרך היחידה להשגת כוח פוליטי והשפעה. הם ראו את העיקר בהשגת הכוח וההשפעה שנבעו מן השכנוע ולא בשכנוע עצמו. לפי תפיסה זו, המשטר הטבעי הוא זה של החזק – המשכנע, המלחמה ואי הצדק בה הם טבעיים ואילו התרבות, הנורמות והמוסר הם מלאכותיים ומוטב לאדם לא לוותר על התרבות ולהודות שמי שחזק ונלחם כדי להשיג כוח – הוא הפועל לפי הטבע. כך הם מאמינים שהחוקים הם כלי של החלשים להגביל את החזק, שצריך לפעול ללא התחשבות במבנה החברתי.
אהרן יששכר דוידס
לפני השואה
סיים בתרפ"א (1921) לימודי רומית ויוונית באוניברסיטה וקיבל הסמכה לרבנות בתרפ"ג מבית המדרש לרבנים באמסטרדם. במקביל ניהל את בית הספר היהודי בדרום אמסטרדם והיה יו"ר סניף אמסטרדם של ארגון הסטודנטים הציוניים. באספות התגלה כאיש אשכולות ובקי בתחומי ידע מגוונים.
אגם הברבורים
מערכה ראשונה
זיגפריד נעצב מכיוון שאינו יכול להתחתן מתוך אהבה. חברו בנו (Benno) וכן מורו של זיגפריד מנסים לרומם את רוחו. עם רדת הערב רואה בנו להקת ברבורים העפים מעליהם ומציע לחבורה לצאת למסע ציד. החברים לוקחים את כלי הציד שלהם ויוצאים למרדף אחרי הברבורים.
אילן שאול
חיים אישיים
אילן שאול נשוי לגילה, ולשניים שתי בנות.
קישורים חיצוניים
ראיון עם עדן הראל בערוץ 14 על "מלחמתרבות": https://www.facebook.com/ilansaul/videos/3120674721541678?idorvanity=552572181567807
פור רויאל
היסטוריה
המתמטיקאי בלז פסקל ואחותו ז'קלין נהגו להתפלל בפור-רויאל-דה-פרי. ב-1651 הפכה ז'קלין לנזירה בפור-רויאל-דה-שאן, ובדצמבר 1654 הפך בלז פסקל לחבר הקהילה של אותו מוסד, אחרי שעבר חוויה דתית בעקבות תאונה. הוא שהה בפור-רויאל-דה-שאן 15 יום ב-1655 ובמשך ארבע השנים הבאות נהג לבקר שם לעיתים קרובות, ועמד בקשר הדוק עם מצדדיו של יאנסן. פסקל הגן על פור-רויאל נגד התקפתם של הישועים שהתנגדו בכל תוקף ליאנסניזם וראו בו כפירה בדת הקתולית.
נרגותרונד
נרגותרונד (באנגלית: Nargothrond; בסינדרין: "המערות שעל-יד גדת הנרוג") הייתה עיר וממלכה בדיונית שהופיעה ב"לגנדריום" של טולקין. נרגותרונד הייתה מבצר ועיר תת-קרקעית שנבנתה על ידי פינרוד פלגונד על גדות הנהר נרוג, והייתה בירת ממלכה עלפית במערב בלריאנד. העיר נהרסה על ידי גלאורונג הדרקון, כפי שמסופר ב"סילמריליון" וב"ילדי הורין".
הפיגוע בפארק האולימפי סנטניאל
לאחר ההפצצה, ג'וול נחקר בתחילה כחשוד על ידי ה-FBI והתקשורת הציגה אותו כמבצע המשוער חרף העבודה שהוא היה חף מפשע. באוקטובר 1996 הצהירו ב-FBI כי ג'וול אינו קשור לאירוע. לאחר שלוש הפצצות נוספות ב-1997, אריק רודולף זוהה על ידי ה-FBI כחשוד בפיגוע בפארק האולימפי. בשנת 2003 נעצר רודולף וב־2005 הוא הסכים להודות באשמה כדי למנוע עונש מוות פוטנציאלי שהיה ככל הנראה מוטל עליו. רודולף נידון למאסר עולם על פשעיו.
למברטה 48
עד שנת 1959 שווקה ה-"למברטה 48" בבריטניה, אבל משנת 1959, הופסק השיווק בבריטניה בעקבות כך שיצרנית האופנועים הגרמנית "NSU Quickly" הייתה הפופולרית ביותר בבריטניה בשיווק אופנועים קלים.
שירה ז' כרמל
שירה ז׳ כרמל והבראסרי
האלבום One Source of Bad Information יצא רשמית בינואר 2016 וניגנו בו: עודד לוי - תופים, פטר לנגייל - טובה, ירון אוזנה - טרומבון, טל אברהם - חצוצרה, נועם שפירא - סקסופון תומר עמיקם - קלרינט ניתאי לוי - קלרינט בס).
יחסי אוקראינה–לוקסמבורג
סקירה כללית
לוקסמבורג הכירה בעצמאות אוקראינה יחד עם מדינות אחרות ב ב-31 בדצמבר 1991. היחסים הדיפלומטיים כוננו ב-1 ביולי 1992 על ידי חילופי אמנות.
סילבן גולדמן
פילנתרופיה
גולדמן ואשתו היו ידועים בפילנתרופיה שלהם. כפטרון לאומנויות הוא תרם יצירות אמנות רבות למוסדות באוקלהומה. הוא הקדיש מזמנו וכספו לוועידה הארצית של נוצרים ויהודים במרכז הדרום-מערבי ליחסי אנוש באוניברסיטת אוקלהומה וזכה בכבוד רב, הוא מונה לראש כבוד של השבט האינדיאני פאונוי (1950), פרס אלינור רוזוולט למדעי הרוח (1965), ציטוט בשירות מכובד מאוניברסיטת אוקלהומה (1971), הוכנס להיכל התהילה של אוקלהומה (1971), ודוקטור כבוד ללימודי משפטים מאוניברסיטת אוקלהומה סיטי (1974).
צבי נשרי
צבי אריה נִשְרי (אוֹרְלוֹב) (14 בינואר 1878 – 22 ביולי 1973) היה ממייסדי החינוך הגופני העברי בארץ ישראל והמורה הראשון לספורט של הגימנסיה העברית הרצליה. נשרי תרגם לעברית את חוקת הכדורגל, וכן היה ממחדשי השפה העברית בתחום הספורט. היה חבר בועד האולימפי הארץ ישראלי ונמנה עם מייסדיו בשנת 1933.
עלייה לארץ ישראל ופעילות חינוכית
בשנת 1913 פרסם את ספרו "שיעורי התעמלות", החיבור הראשון בעברית על חינוך גופני, ובמשך שנים רבות נותר חלוץ יחידי בתחום זה. נשרי חיבר ספרים נוספים בתחום החינוך הגופני והספורט, תרגם לעברית את חוקת הכדורגל ופרסם מאמרים רבים בעיתונים וכתבי עת כגון "מכבי", "ידיעון ארגון מורי ההתעמלות" (לימים "החינוך הגופני"), "הד החינוך" ו"דבר לילדים".
לקריאה נוספת
נחמן תמיר, אנשי העלייה השנייה - פרקי זכרונות - כרך ב', הוצאת המרכז לתרבות וחינוך תל אביב, 1974, עמודים 183–187
גני
גני (בצרפתית Gagny) היא קומונה בעלת 38,600 תושבים, בפרווריה המזרחיים של פריז, השוכנת במרחק של 14.2 קילומטר ממרכז פריז.
קרחון מרפי (אנטארקטיקה)
קרחון מרפי (באנגלית: Murphy Glacier) הוא קרחון בחצי האי פרניק, באזור חוף לובה של ארץ גרהאם שבאנטארקטיקה.
זאב סיגל
זאב סיגל (באנגלית: Zev Siegl, נולד ב-28 בדצמבר 1942) הוא יזם יהודי-אמריקאי, אחד משלושת המקימים של רשת בתי הקפה סטארבקס.
קרחון מרפי (אנטארקטיקה)
לקריאה נוספת
• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Larsen Ice Shelf Area, Antarctica: 1940 – 2005, P 7
לשכת עושי חביתין
מקום הלשכה היה דרומית לשער ניקנור.
יחידת הבילוש של מחלקת המשטרה (האימפריה הרוסית)
משימות
פרטי העבודה בחקירה פלילית הציבו דרישות גבוהות כלפי כל בלש. על מנת לחנך ולהכשיר אנשי צוות, באוקטובר 1903 נפתח בית הספר לשוטרים הראשון באימפריה הרוסית שפעל בעיר וילנה.
יפעת ביטון
קורות חיים
שירתה בצה"ל כקצינת תנאי שירות בלשכת הגיוס בירושלים וכמדריכה בקורס קצינות שלישות. לקראת סוף שירותה ייסדה בבסיס הטירונים בה"ד 4 את מוסד "קצינת פניות הורים" בבסיסי הטירונים בצה"ל.
החל מ-2019 משמשת כמנחה מחליפה בתוכנית הרדיו המילה האחרונה.
חיים אישיים
בשנת 2000 נישאה לעו"ד אייל שטרנברג, שהכירה במהלך לימודיהם באוניברסיטה העברית. לזוג שני ילדים. מתגוררת בהרצליה.
סמל רונה
סמל רונה משמש מאז 1562 את היישוב רונה, שמהווה את המרכז המנהלי ונתיב הכניסה הימי העיקרי לאי בורנהולם הדני.
Barmherziges Herze der ewigen Liebe, רי"ב 185
Barmherziges Herze der ewigen Liebe (בעברית: לב רחום של האהבה הנצחית), רי"ב 185, היא קנטטה שהלחין יוהאן סבסטיאן באך בהיותו בוויימאר. הוא ביצע אותה לראשונה ב-14 ביולי 1715, לכבוד יום ראשון הרביעי שלאחר חג השילוש הקדוש. כקנטטות אחרות שלו מתקופה זו, הוא ביצע את הקנטטה פעם נוספת בוויימאר ופעמיים נוספות בעת שעבד בלייפציג, בשנת 1723 ובשנת 1746 או 1747.
מרק פיני
מרק פיני (בפינית: Suomen markka; בשוודית: finsk mark) היה ההילך החוקי בפינלנד בין 1860 ל-2002, אז הוחלף באירו. כל מרק היה מחולק ל-100 פני (penni, ברבים: penniä). בזמן המעבר לאירו, היה שער החליפין 5.94573 מרק לאירו אחד.
חבלבל השדה
חֲבַלְבַּל הַשָּׂדֶה (שם מדעי: Convolvulus arvensis) הוא צמח בר עשבוני רב-שנתי שרוע ומטפס, שגובהו קטן על פי רוב ממטר אחד, מסוג חבלבל ממשפחת החבלבליים. הצמח הוא גאופיט (בעל קנה שורש), בעל תפוצה במרבית חצי הכדור הצפוני, מוצאו מהאזורים הסובטרופיים בעולם הישן משם הוא נפוץ לאמריקה ולאוסטרליה. בצפון אמריקה הוא נחשב הצמח למין פולש. בישראל הוא נפוץ בכל האזורים למעט החרמון, הגולן, הנגב הדרומי והערבה. במדבריות הוא נדיר יותר.
מאפיינים
הפרי אינו ענבה אלא הלקט בן 2 מגורות ונפתח על ידי 2 קשוות, צורתו כמעט כדורי בקוטר כ-5  מ"מ בכל מגורה 2 זרעים ובסה"כ 4 זרעים חומים או שחורים וגודלם 3 עד 4 מ"מ.
חסידות האדאס
חסידות האדאס-מאטסלקה (מאטא-סאלקע) היא חסידות הונגרית. אבי השושלת היה רבי אהרן ישעיהו פיש.
נתן ישראל (כלבו)
בית המסחר נתן ישראל (גרמנית: Kaufhaus Nathan Israel) היה בית מסחר וכלבו בברלין, שנוסד על ידי הסוחר והפילנתרופ היהודי-גרמני נתן ישראל. בית הכלבו "נתן ישראל" היה הגדול והוותיק ביותר בברלין, שפעל משנת 1815 עד מלחמת העולם השנייה. בית המסחר עמד ברחוב ספנדואר 26-32, בשכונת מיטה, מול בית העירייה האדום. לאחר הרחבה סופית על ידי היינריך שטראומר ב-1927, הוא השתרע על שטח של 5000 מ"ר, בשש קומות, עם חזית של יותר מ-300 מטר וכ-2000 עובדים.
היסטוריה
נתן ישראל היה סוחר יהודי, בן למשפחת ישראל שהגיעה לגרמניה בשנת 1741. בשנת 1815 ייסד נתן ישראל את "בית המסחר נתן ישראל" בברלין כחנות קטנה לבגדים משומשים. עם השנים התפתח בית המסחר לחנות כלבו שהיה ידוע בגרמניה באיכות מוצריו.
בנו וילפריד ישראל היה מעורב באופן פעיל בהצלתם של יהודים מגרמניה הנאצית ומילא תפקיד חשוב בארגון ה"קינדרטרנספורט" להצלת ילדים וצעירים יהודים לאחר "ליל הבדולח" בשנת 1938.
נחום שריג
ביוגרפיה
כשהוקם הפלמ"ח ב-1941 הצטרף אליו שריג ושירת כמ"מ בפלוגה א' תחת פיקודו של יגאל אלון. בסוף 1944, בעת הארגון הראשוני של פלוגות הפלמ"ח בגדודים, מונה למפקד הגדוד הראשון של הפלמ"ח. הוא פיקד על הפעולה לשחרור המעפילים במחנה עתלית, באוקטובר 1945, ועל הפשיטות על מתקני הרדאר הבריטיים על חוף הים התיכון. לאחר מכן, מונה למפקד הגדוד הרביעי של הפלמ"ח שהיווה אז למעשה את המפקדה של היחידות המיוחדות של הפלמ"ח.
חילוק מודולרי
בהינתן שני מספרים שלמים a ו-b ומודולוס m, כך ש-b,m זרים, תוצאת החילוק המודולרי של a ב-b היא מספר z המקיים.
חישוב
כאמור בסעיף הקודם, ניתן לבצע את החילוק אם ורק אם a הוא כפולה שלמה של gcd(b,m), כלומר, כאשר קיים מספר שלם q המקיים:
המכון האוקיינוגרפי בוודס הול
מקדח ימי
מקדח ימי המשמש להוצאת דגימות משקעים קדומים מקרקעית האוקיינוס, דבר שישמש את החוקרים את ההיסטוריה האקלימית הקדומה של האוקיינוסים בכלל, ושל כדור הארץ בפרט. משקל המקדח הוא יותר מ-11 טון.
רובוט תת-ימי
בשנת 2009 פיתח המכון רובוט תת-ימי, Hybrid Remotly Operated Vehicle, ובקיצור HROV. הרובוט קיבל את השם Nereus, ומאפשר למדענים לחקור את מעמקי האוקיינוסים, כולל לעומק של 11,000 קילומטר, כמו שקע מריאנה, הנקודה העמוקה ביותר הים. בפעולתו המבצעית הראשונה אל שקע מריאנה שבר הרובוט את השיא בצלילה העמוקה ביותר בעולם.
יחסי ליטא–קוסובו
שיתוף פעולה צבאי
ב-30 בנובמבר 2009 חתמו ליטא וקוסובו על הסכם צבאי לחיזוק היחסים של קוסובו עם נאט"ו ולחיזוק עצמאותה.
מודלים של תורשה, סביבה והתפתחות
מודל רגישות-דחק
מודל רגישות-דחק (Diathesis-Stress) המוגדר גם כמודל סיכון כפול (Dual risk) מבוסס על תאוריה פסיכולוגית המסבירה תופעות התנהגותיות אצל הפרט הנגרמות ממצב שבו קיימת אצל הפרט פרהדיספוזיציה לפגיעות (Vulnerability) בשילוב עם מצבי דחק בחיי היום-יום. כלומר, קיים פוטנציאל ביולוגי/גנטי של פגיעות והוא יבוא לידי ביטוי במצב של מצוקה סביבתית. מצבי דחק מתייחסים לאירועי חיים הפוגעים באיזון הרגשי של הפרט ומשמשים כמאיצים (קטליזטורים) להתפתחות של הפרעה שמקורה ביולוגי/גנטי. המודל מאפשר הסתכלות על האינטראקציה בין תכונות ביולוגיות-גנטיות להשפעות הסביבה כמקדמי התפתחות של פתולוגיות רגשיות. המודל מסביר מדוע אנשים שונים עשויים להגיב בצורה שונה לאירועי חיים דומים: פרטים שאינם נושאים את הגן הגורם לפגיעות האינטראקציה עם סביבה שאינה מיטיבה לא בהכרח תשפיע על התפתחותם בעוד שפרטים הנושאים את אותו הגן וחשופים לסביבה לא מיטיבה נמצאים בסיכון.
רחאב עבד אלחלים
בית הספר "אַלְרוֹאַא"
מתוך "פתח דבר" לספר "עץ נטוע חזק באדמה ואמיריו בשמים", נכתב על ידי גנית וינשטיין, מנהלת האגף לניסויים ויזמות במשרד החינוך:
תאוריית "נקודת האור"
האמונה השנייה היא "תאוריית נקודת האור", שפותחה על ידי עבד אלחלים, שאומרת כי בכל ילד קיימים כישורים המיוחדים לו ושיש לפתחם. ברגע שמגלים נקודת אור אחת היא מאירה נקודות אור נוספות ותהליך זה עוזר לאדם להגשים את עצמו. השיטה שמה דגש על ה"יש" ולא על ה"אין", שקיים בכל ילד. על ידי חיזוק והעצמת הכישורים המיוחדים לכל ילד קרי "נקודת האור", מתחזקים גם כישורים ויכולות בתחומים נוספים ונוצרת דינמיקה של תהליך שיפור כללי בילד. צוות בית הספר עובד ע"פ תאוריה זו, ופועל לאיתור וחיזוק נקודות האור אצל כל תלמיד ובכך עוזר לו לממש את הפוטנציאל האישי שלו. בספרה של עבד אלחלים, "תאוריית נקודת האור: לחפש את הניצוץ שבאדם", מובאות דוגמאות רבות ליישום תאוריה זו.
קיבול טפילי
תיאור
כאשר C מסמל את הקיבול בין המוליכים. לדוגמה, סליל השראה לעיתים מתנהג כמו שני קבלים במקביל, בשל צפיפות הליפופים. כאשר קיים מפל מתח לאורך הסליל, חוטים בליפופים סמוכים נמצאים בהפרש פוטנציאלים זה מזה, ולכן מתנהגים כלוחות בקבל לוחות ומאחסנים מטען. כל שינוי במתח לאורך הסליל דורש תוספת זרם כדי לפרוק או לטעון את המטען שהצטבר עליו. כאשר המתח משתנה באיטיות, כמו במעגלי תדר נמוך, תוספת הזרם המתקבלת ניתנת להזנחה, אך כאשר המתח משתנה במהירות תוספת הזרם גדולה יותר ויכולה להשפיע על פעילות המעגל.
אפקטים
בתדרים נמוכים, ניתן להזניח קיבול טפילי אך במעגלי תדר גבוה קיבול טפילי זה יכול להוות בעיה משמעותית. במעגלי מגבר עם תגובת תדר מורחבת, קיבול טפילי בין הפלט לקלט יכול לשמש כענף משוב, הגורם למעגל תנודתיות (אוסצילציה) בתדירות גבוהה. תנודות לא רצויות אלה נקראות "תנודות טפיליות" (באנגלית: parasitic oscillations).
בכבלים שהוצבו בצפיפות זה ליד זה ובאפיקי מחשב, קיבול טפילי צימודי עלול לגרום ל-crosstalk, כלומר שאות ממעגל אחד חודר לאחר, דבר הגורם להפרעות וחוסר אמינות בהפעלה.
קיבול מילר
רוחב הפס של המגבר מוגבל על ידי התדר הגבוה ב:
שרלוק הולמס (סרט, 2009)
עלילה
הולמס מחליט להסתתר ולחקור את טקסיו של בלקווד, ומגיע למסקנה כי היעד הבא הוא הפרלמנט. תוך שהוא מרמה את קווארד, הולמס מצליח לחשוף כי התוכנית היא להרוג את חברי הפרלמנט. הוא, אדלר ווטסון מגלים מכונה במרתפי ארמון וסטמינסטר, המבוססת על ניסוייו של רייורדן שנועדה לשחרר גז ציאניד לתאי הפרלמנט, להרוג את כולם למעט את בלקווד ותומכיו. כאשר הולמס ווטסון נאבקים שוב בנציגו של בלקווד, אדלר מסירה את מיכלי הציאניד מהמכונה ונמלטת, תוך שהיא נרדפת על ידי הולמס. בלקווד וקווארד מגלים כי תוכניתם נכשלה; קווארד נתפס, אך בלקווד בורח. הולמס מתעמת עם אדלר על גבי גשר הטאוור הלא-גמור, אך עימותם נקטע על ידי בלקווד. הולמס גורם לבלקווד להסתבך בחבלים ושרשראות תלויות מעל נהר התמזה, בעודו מסביר את התחבולות הטכניות שמאחורי הקסמים שלכאורה ביצע בלקווד ומוכיח כי אינו מכשף כלל ועיקר. כשהם נאבקים, נכרכות השרשראות סביב צווארו של בלקווד, הוא נופל מהגשר, נתלה ומת.
Freaking Me Out
וידאו קליפ והצלחה
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות.
פרדוקס אלסברג
פרדוקס של כד אחד
יש כד אחד המכיל 90 כדורים: 30 כדורים הם אדומים, בעוד 60 הכדורים הנותרים הם שחורים או צהובים בפרופורציות לא ידועות. הכדורים מעורבבים היטב כך שכל כדור צפוי להישלף כמו כל כדור אחר.
בפני המשתתף מוצגים ההימורים הבאים:
כמו כן, בפני המשתתף מוצגים ההימורים הבאים:
פרשנות על פי תורת התועלת
מכיוון שהפרסים זהים, יוצא שהמשתתפת תעדיף את הימור A על פני הימור B אם ורק אם היא מאמינה ששליפה של כדור אדום סבירה יותר משליפת כדור שחור (לפי תורת תוחלת התועלת). כמו כן, המשתתפת תהיה אדישה בין הבחירות אם היא מאמינה שכדור אדום סביר בדיוק כמו כדור שחור. באופן דומה, המשתתפת תעדיף את הימור C על פני הימור D אם ורק אם היא סבורה ששליפה של כדור אדום או צהוב היא סבירה יותר מאשר שליפה של כדור שחור או צהוב. באופן אינטואיטיבי היינו חושבים שאם שליפה של כדור אדום היא סבירה יותר מאשר שליפה של כדור שחור, הרי ששליפה של כדור אדום או צהוב גם היא סבירה יותר מאשר שליפה של כדור שחור או צהוב. לכן, בהנחה שהמשתתפת מעדיפה את הימור A על הימור B, יוצא שהיא תעדיף את הימור C על הימור D, וכן להפך.